Document ID: 31998R0727

ΚΑΝΟΝΙΣΜΟΣ (ΕΚ) αριθ. 727/98 ΤΗΣ ΕΠΙΤΡΟΠΗΣ της 31ης Μαρτίου 1998 για την αναστολή ορισμένων παραχωρήσεων που προβλέπονται από τους κανονισμούς (ΕΚ) αριθ. 1898/97 και (ΕΚ) αριθ. 1899/97, για τον καθορισμό ορισμένων λεπτομερειών εφαρμογής στον τομέα του χοιρείου κρέατος, αφενός, και στους τομείς του κρέατος των πουλερικών και των αυγών, αφετέρου, του καθεστώτος που προβλέπεται από τον κανονισμό (ΕΚ) αριθ. 3066/95 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, περί αναστολής ορισμένων παραχωρήσεων που προβλέπονται από τον κανονισμό (ΕΚ) αριθ. 3066/95, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και η αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών διαπραγματεύσεων του Γύρου της Ουρουγουάης (1), όπως τροποποιήθηκε τελευταία από τον κανονισμό (ΕΚ) αριθ. 1595/97 (2), και ιδίως το άρθρο 8,
Εκτιμώντας:
ότι στον κανονισμό (ΕΚ) αριθ. 703/98 του Συμβουλίου (3), για την αναστολή ορισμένων παραχωρήσεων που έχουν προβλεφθεί από τον κανονισμό (ΕΚ) αριθ. 3066/95 έχει προβλεφθεί η αναστολή ορισμένων παραχωρήσεων για ορισμένα προϊόντα του τομέα του χοιρείου κρέατος, αφενός, και του τομέα του κρέατος των πουλερικών, αφετέρου 7 ότι πρέπει, συνεπώς, να υπάρξει παρέκκλιση από τις λεπτομέρειες εφαρμογής των κανονισμών της Επιτροπής (ΕΚ) αριθ. 1898/97 (4), όπως τροποποιήθηκε από τον κανονισμό (ΕΚ) αριθ. 618/98 (5), και (ΕΚ) αριθ. 1899/97 (6) 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η κατάθεση των αιτήσεων χορηγήσεως πιστοποιητικών με μειωμένους δασμούς στο πλαίσιο του κανονισμού (ΕΚ) αριθ. 1898/97 και για τις ομάδες 19, 20, 21, 22, 23 και 24 στο πλαίσιο του κανονισμού (ΕΚ) αριθ. 1899/97 για τα προϊόντα που προέρχονται από την Τσεχική Δημοκρατία αναστέλλεται από την 1η Απριλίου 1998.
Άρθρο 2
Ο παρών κανονισμός αρχίζει να ισχύει την 1η Απριλίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαρτίου 1998.

Labels: 3
17
18